
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 250  
                                                            din 29 noiembrie 2023
privind acordarea subvenției în baza Legii nr. 34/1998, din bugetul Municipiului Sighișoara, în anul 2024, Fundației VERITAS Sighișoara


Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 37.167/13.11.2023 şi la Consiliul Local Sighișoara cu nr. 37.895/17.11.2023, de referatul de aprobare, înregistrat cu nr. 37.166/13.11.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare, și ale Hotărârii Guvernului nr. 1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare; 

Ținând cont de prevederile Hotărârii Consiliului Local Sighişoara nr. 187/31.08.2023 privind  aprobarea tipurilor de servicii sociale pentru care se acordă subvenţii de la bugetul local în anul 2024, în baza Legii nr. 34/1998, a categoriilor de cheltuieli curente de funcţionare a unităţilor de asistenţă socială pentru care se acordă subvenţii de la bugetul local și a nivelului mediu lunar al subvenţiei care se acordă de la bugetul local pentru o persoană asistată;

Având în vedere prevederile art. 2 și art. 3 ale Hotărârii Consiliului Local Sighişoara nr. 201/31.08.2022 prin care au fost aprobate Regulamentul de organizare și funcționare al comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, care pot primi subvenții din bugetul local în baza Legii nr. 34/1998, precum și Grila de evaluare cu punctajul maxim care poate fi acordat pentru fiecare dintre criteriile de evaluare prevăzute la art. 6 alin. (1) din Normele metodologice de aplicare a prevederilor Legii nr. 34/1998, cu modificările și completările ulterioare;

Luând în considerare Hotărârea Consiliului Local Sighișoara nr. 237/14.09.2022 privind aprobarea componenței Comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, care pot primi subvenţii din bugetul local în baza Legii nr. 34/1998;

Analizând Procesul - verbal cu nr. 3.801/31.10.2023, al Comisiei de evaluare și selecționare a asociațiilor, fundațiilor și cultelor recunoscute în România, acreditate ca furnizori de servicii sociale, și Grilele de evaluare întocmite de comisie, prin care aceasta stabilește asociațiile, fundațiile și cultele recunoscute în România, acreditate ca furnizori de servicii sociale potrivit legii, evaluate cu un punctaj final de cel puțin 60 de puncte, în vederea acordării subvențiilor din bugetul Municipiului Sighișoara în anul 2024, în baza Legii nr. 34/1998, numărul de persoane asistate pentru care se propune acordarea subvenției și suma reprezentând subvenția propusă a fi acordată unităților de asistență socială din cadrul asociațiilor, fundațiilor și cultelor recunoscute în România, acreditate ca furnizori de servicii sociale potrivit legii;
Având în vedere Raportul de specialitate al Direcției de Asistență Socială Sighișoara, înregistrat cu nr. 3.954/08.11.2023 și la Municipiul Sighișoara cu nr. 37.164/13.11.2023, cu propunerea de acordare a subvenției în baza Legii nr. 34/1998, din bugetul Municipiului Sighișoara, în anul 2024, Fundației VERITAS Sighișoara;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (2) lit. d) și alin. (7) lit. b) și lit. s), alin. (14), art. 139 alin. (1) și
alin. (3) lit. d) și a art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,  
      H O T Ă R Ă Ş T E:
Art. 1. Se aprobă acordarea subvenției în baza Legii nr. 34/1998, din bugetul Municipiului Sighișoara, în valoare de 429.000,00 lei, în anul 2024, Fundației VERITAS Sighișoara, pentru acordarea de servicii de asistență socială, astfel:

- pentru unitatea de asistență socială – Cantina socială, se acordă o subvenție în cuantum de 600 lei/lună/persoană asistată, pentru un număr mediu lunar de 25 de persoane asistate, valoarea totală a subvenției pentru anul 2024 fiind de 165.000,00 lei;

- pentru unitatea de asistență socială – Serviciul social pentru persoane adulte pensionate (Centru de zi), se acordă o subvenție în cuantum de 600 lei/lună/persoană asistată, pentru un număr mediu lunar de 27 de persoane asistate, valoarea totală a subvenției pentru anul 2024 fiind de 178.200,00 lei;

- pentru unitatea de asistență socială – Centrul de zi pentru persoane adulte cu dizabilitați, se acordă o subvenție în cuantum de 600 lei/lună/persoană asistată, pentru un număr mediu lunar de 13 persoane asistate, valoarea totală a subvenției pentru anul 2024 fiind de 85.800,00 lei.
Art. 2.  (1) Subvenția prevăzută la art. 1 din prezenta hotărâre se acordă fundației în completarea resurselor financiare, pe baza convenței pentru acordarea de servicii de asistență socială – Anexa III la Regulamentul de organizare şi funcţionare al Comisiei de evaluare şi selecţionare a asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii – aprobată prin Hotărârea Consiliului Local Sighișoara nr. 201/31.08.2022, care va fi perfectată cu Direcția de Asistență Socială Sighișoara, până la sfârșitul lunii decembrie 2023, pentru fiecare unitate de asistență socială menționată la art. 1 din prezenta hotărâre.

(2) Se mandatează Directorul executiv al Direcției de Asistență Socială Sighișoara, doamna Bădău Doina - Victoria, cu încheierea și semnarea convențiilor prevăzute la art. 2 alin. (1) din prezenta hotărâre.
Art. 3. Cuantumul maxim al subvenției anuale, respectiv suma de 429.000,00 lei, va fi prevăzută cu această destinație în bugetul local al Municpiului Sighișoara și în bugetul Direcției de Asistență Socială Sighișoara, pe anul 2024.
Art. 4. Fundația care a încheiat convențiile, unitățile de asistență socială și nivelul subvenției acordate se publică în Monitorul Oficial al României, Partea a VI-a, în termen de 30 de zile de la data încheierii convenției definitive, prin grija Direcției de Asistență Socială Sighișoara.

Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Buget, Contabilitate, Salarizare – Direcția Economică din cadrul Municipiului Sighişoara, Direcția de Asistență Socială Sighișoara şi Fundația VERITAS Sighișoara.
Art. 6. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 
PREŞEDINTE DE ŞEDINŢĂ,
  

           Tűrk Michaela                     
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  2 ex. Direcția de Asistență Socială Sighișoara;

  1 ex. Biroul Buget, Contabilitate, Salarizare – Direcția Economică;

  1 ex. Fundația VERITAS Sighișoara.
10 ex.  
B.A.

